Diari Oficial de la Generalitat Valenciana


Sumari del DOGV 9624, del 23-06-2023 (2023/6875)

RESOLUCIÓ de 31 de maig de 2023, del secretari autonòmic de Cultura i Esport, per a la concessió directa d'una subvenció a l'Entitat Gestora del Museu de Vilafamés per a contribuir a les despeses de funcionament i activitats del museu durant l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9624

Data del DOGV
:   23-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6875


Data del document
:   31-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 31 de maig de 2023, del secretari autonòmic de Cultura i Esport, per a la concessió directa d'una subvenció a l'Entitat Gestora del Museu de Vilafamés per a contribuir a les despeses de funcionament i activitats del museu durant l'exercici 2023. [2023/6875]  
La Llei 9/2022, de 30 de desembre, per la que s'aprova el pressupost de la Generalitat per a l'exercici 2023, consigna a càrrec del Programa 76.44.22.135.01.9 una dotació de 60.000 euros a la línia nominativa S8566000, denominada «Museu de Vilafamés» que té com a beneficiari a l'Entitat Gestora del Museu de Vilafamés mitjançant concessió directa del article 168.1.A, tot això amb la finalitat de contribuir a les despeses de funcionament i activitat del Museu de Vilafamés i l'efectiva adscripció de la qual s'articula per mitjà d'aquesta resolució.  
  
El Museu d'Art Contemporani Vicent Aguilera Cerni de Vilafamés (MACVAC) és el més antic de la Comunitat Valenciana dedicat a l'art contemporani. L'Ajuntament d'aquesta localitat va crear, amb la finalitat de gestionar-lo de manera adequada, un organisme autònom local (OAL), a l'empara del que es disposa en l'art. 85.2.A.b de la Llei 7/1985, de 2 d'abril, reguladora de les bases del règim local. Segons estableix la Llei 27/2013, de racionalitat i sostenibilitat de l'Administració local, és necessària una administració d'adscripció, que en aquest cas serà l'Ajuntament de Vilafamés. Aquest organisme autònom local està presidit per l'alcalde de Vilafamés. El citat organisme representa la continuïtat del Museu, creat el 30 d'agost de 1970, ratificant els seus principis fundacionals. Pretén contribuir a l'elevació, preservació i promoció de la cultura artística, així com promoure les manifestacions culturals de l'entorn geogràfic en el qual es mou Vilafamés.  
  
Les finalitats generals del museu estan orientades a la promoció, estímul, suport i desenvolupament de quantes accions culturals, educatives i d'una altra índole tinguen relació amb aquest, i consolidar programes de col·laboració en xarxa, impulsats per aquest, amb altres museus, centres d'art i centres culturals en l'àmbit de la Comunitat Valenciana, nacional i internacional, per a garantir la sostenibilitat i perdurabilitat de la seua missió i de les activitats i per a incrementar la col·lecció, el seu coneixement, la difusió nacional i internacional i la integració en la societat. Per a això es promouran quants projectes culturals, relacionats amb les finalitats estatutàries del museu, servisquen al millor compliment de les seues finalitats generals.  
Aquesta subvenció està inclosa en el Pla estratègic de subvencions 2020-2023 de la Conselleria d'Educació, Cultura i Esport, aprovat per Resolució de 23 de març de 2020, del seu titular, i publicat en el Diari Oficial de la Generalitat Valenciana, de 7 d'abril de 2020 (DOGV 8783/7.04.2020). En la mesura que afecta les despeses del sector públic de la Generalitat, queda supeditada de manera estricta al compliment de les exigències dels principis d'estabilitat pressupostària i sostenibilitat financera i als escenaris pressupostaris pluriennals a què es refereix l'article 24 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
La subvenció concedida per la present resolució va dirigida a finançar, a través de les seues despeses de funcionament, les activitats d'una corporació de dret públic de caràcter cultural la finalitat de la qual és promoure i donar suport a l'activitat cultural i la conservació del patrimoni, i això no suposa cap activitat econòmica en el sentit d'oferta de béns i serveis en un mercat determinat. La seua percepció no falseja ni amenaça de falsejar la competència i, en cap manera, afecta els intercanvis comercials entre els estats membres. Tenint en compte tot això, no li resulta d'aplicació l'article 107.1 del Tractat de funcionament de la Unió Europea, i no serà obligatòria, en conseqüència, la seua notificació o comunicació a la Comissió Europea, la qual cosa es fa constar en el present instrument, segons s'indica en els articles 3.4, 4.5 i 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
Tal com es recull en el informe de necessitat i oportunitat es tracta d'una aportació efectuada per l'administració pública per a finançar activitats d'interés general el destinatari últim de les quals és el conjunt de la societat i no existeixen usuaris que satisfacen cap contraprestació. Aquestes activitats del museu són pròpies del funcionament ordinari d'aquest. La seua programació no respon a un encàrrec de l'Administració de la Generalitat pel qual s'obliga a una contraprestació i conseqüent remuneració. Per això s'estima que la present resolució no té per objecte cap prestació pròpia dels contractes del sector públic i, a més, en ella es compleixen la resta de previsions legals exigides. A més la Llei 9/2022, de 30 de desembre, pressupostos de la Generalitat per a l'exercici de 2023, estableix per la voluntat popular manifestada en les Corts, com a poder legislatiu que és, que la Entitat Gestora és titular d'una ajuda nominativa.  
Per tot això, fent ús de les atribucions que em confereix l'article 28.1 de la Llei 5/1983, de 30 de desembre, del Consell, l'article 168.1.A i 160.4.d de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i conforme al Decret 5/2019, de 16 de juny, del president de la Generalitat, pel qual es determinen el número i la denominació de les Conselleries i les seues atribucions i la Resolució de 13 d'abril de 2022, sobre delegació de competències en determinats òrgans, a proposta de la Direcció General de Cultura i Patrimoni, resolc:  
  
Primer. Objecte  
L'objecte d'aquesta resolució és formalitzar la concessió de la subvenció prevista nominativament en la Llei 9/2022, de 30 de desembre, per la qual s'aprova el pressupost de la Generalitat per a l'exercici 2023 per a la Entitat Gestora del Museu de Vilafamés amb la finalitat de contribuir a les despeses de funcionament i activitats del museu durant l'exercici 2023. Aquestes activitats inclouen l'acompliment de les tasques del Centre Internacional de Documentació Artística (CIDA), publicacions, tallers amb activitats didàctiques, visites guiades, exposicions temporals, activitats de conservació i restauració que permeten la exposició de obres que no podien exposar-se, així com la millora de les condicions d'exposició i magatzematge. Activitats totes elles descrites en el programa de activitats presentat per al present exercici i que s'ajunta com annex I.  
  
Segon. Finançament de la subvenció  
La Llei 9/2022, de 30 de desembre, per la que s'aprova el pressupost de la Generalitat per a l'exercici 2023, consigna a càrrec del Programa 35.36.11.408.93.2 una dotació de 60.000 euros en la línia nominativa S8566000 denominada Museu de Vilafamés que té com a beneficiària l'Entitat Gestora del Museu de Vilafamés, mitjançant la seua concessió directa, de conformitat amb l'article 168.1.A. Tot això per a contribuir a les despeses de funcionament i activitat del Museu.  
  
Tercer. Despeses subvencionables  
1. Es consideren despeses subvencionables, als efectes previstos en aquesta llei, aquelles que de manera indubtable responguen a la naturalesa de l'activitat subvencionada, resulten estrictament necessàries i es realitzen en el termini establit per la present resolució. En cap cas el cost d'adquisició de les despeses subvencionables podrà ser superior al valor de mercat.  
2. Les despeses que se subvencionen procediran de les activitats executades des de l'1 de gener fins al 31 de desembre de 2023. Entre aquestes despeses del museu s'inclouran:  
a) Despeses de personal destinat a la realització d'activitats objecte d'aquesta resolució. Es consideren despeses de personal: retribucions salarials i cost empresarial de Seguretat Social del personal vinculat a la realització de les activitats objecte de la present resolució, així com despeses en dietes i desplaçaments d'aquest personal que queden justificades en funció de la seua finalitat. Les retribucions salarials finançades a càrrec d'aquesta resolució, no superaran els imports màxims que per a cadascuna de les categories professionals estableix la Generalitat en aquest exercici pressupostari. Quan aquest personal haja de realitzar desplaçaments amb motiu de les activitats d'aquesta resolució, les indemnitzacions que perceba amb motiu d'aquests desplaçaments i, si escau, manutenció i allotjament, no podran superar els mòduls establits en el Decret 24/1997, d'11 de febrer, sobre indemnitzacions per raó de servei i gratificació per serveis extraordinaris i haurà d'aportar-se, en tot cas, memòria justificativa del desplaçament efectuat. El conjunt de despeses de personal no podrà superar el 80 % de la totalitat de l'import subvencionat.  
  
b) Despeses de funcionament en relació amb les actuacions objecte de la present resolució: lloguer de locals en els quals es presten els serveis, primes d'assegurances que incloguen els conceptes de responsabilitat civil i danys a tercers, comunicacions directament vinculades a la prestació del servei: telefonia, internet, burofax, correu i missatgeria, subscripció a bases de dades legislatives i revistes especialitzades, manteniment i actualització de pàgines web, serveis externs, serveis professionals, publicacions, publicitat i promoció.  
c) Despeses de restauració: l'import màxim subvencionable per a despeses de restauració no podrà excedir el 5 % de la totalitat de la quantia subvencionable. Aquestes despeses hauran d'estar relacionades amb actes protocol·laris que deriven de les activitats objecte de la subvenció, com ara presentacions, inauguracions, plaques commemoratives, etc., tots ells de caràcter públic. En cap cas, quedaran incloses aquelles despeses de restauració que deriven de reunions o altres actes que es realitzen en un àmbit privat.  
d) Despeses financeres sempre que estiguen relacionades amb l'activitat subvencionada.  
Les despeses d'assessoria jurídica o financera, les despeses notarials i registrals i les despeses pericials per a la realització del projecte subvencionat i les d'administració específiques són subvencionables si estan directament relacionades amb l'activitat subvencionada i són indispensables per a l'adequada preparació o execució d'aquesta. En cap cas seran despeses subvencionables: a) Els interessos deutors dels comptes bancaris. b) Interessos, recàrrecs i sancions administratives i penals. c) Les despeses de procediments judicials.  
3. Es considerarà despesa realitzada la que ha estat efectivament pagada amb anterioritat a la finalització del període de justificació determinat en aquesta resolució.  
4. Els tributs són despesa subvencionable quan el beneficiari de la subvenció els abona efectivament. En cap cas es consideren despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
  
No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat a desenvolupar per la persona beneficiària, i que no és susceptible de recuperació o compensació. En cas que s'haja repercutit o compensat parcialment, s'aportarà documentació acreditativa del percentatge o la part de l'impost susceptible de ser repercutit o compensat.  
  
5. Els costos indirectes hauran d'imputar-se pel beneficiari a l'activitat subvencionada en la part que raonablement corresponga d'acord amb principis i normes de comptabilitat generalment admeses i, en tot cas, en la mesura en què tals costos corresponguen al període en què efectivament es du a terme l'activitat.  
6. Si és el cas i conforme a l'article 31.3 de la Llei 38/2003, de 17 de novembre, general de subvencions, quan l'import de la despesa subvencionable supere les quanties establides en la vigent legislació de contractació del sector públic per al contracte menor, la persona beneficiària haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació del servei o el lliurament del bé, llevat que per les seues especials característiques no hi haja en el mercat suficient nombre d'entitats que els realitzen, presten o subministren, o llevat que la despesa s'haja realitzat amb anterioritat a la subvenció. L'elecció entre les ofertes presentades, que hauran d'aportar-se en la justificació, o, si és el cas, en la sol·licitud de subvenció, es realitzarà conforme a criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmica més avantatjosa.  
  
  
Quart. Òrgan responsable  
S'encomana a la Direcció General de Cultura i Patrimoni la realització de tots i cadascun dels actes i tràmits conduents a la instrucció i gestió de la present subvenció fins a la seua efectiva concessió, prèvia presentació de la documentació requerida per a la tramitació d'aquesta resolució de compromís de la despesa, requeriment que serà cursat durant el primer trimestre del any en curs. La Direcció General adoptarà les mesures oportunes per a remoure els obstacles que impedisquen, dificulten o retarden l'exercici ple dels drets de l'interessat o el respecte als seus interessos legítims, i disposarà tot el necessari per a evitar i eliminar tota anormalitat en la tramitació del procediment.  
  
  
Cinqué. Obligacions de la entitat beneficiària  
L'Entitat Gestora del Museu de Vilafamés està subjecta a les obligacions generals, derivades de la normativa vigent sobre ajudes o subvencions públiques referides en l'article 14 de la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en particular a les següents:  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.   
b) Justificar el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.  
c) Sotmetre's a les actuacions de comprovació, a efectuar per l'òrgan concedent o l'entitat col·laboradora, si és el cas, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, i aportar quanta informació li siga requerida en l'exercici de les actuacions anteriors.  
d) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats per a la mateixa finalitat i que pogueren donar lloc a la modificació de l'ajuda en produir-se una variació de les condicions tingudes en compte per a la concessió de la subvenció. Per a això, la persona beneficiària emetrà un certificat comprensiu de les subvencions, ajudes o aportacions de qualsevol mena obtingudes d'altres persones públiques o privades per a finançar l'activitat. La comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Acreditar amb anterioritat a la concessió, mitjançant una declaració responsable, que es troba al corrent en el compliment de les seues obligacions tributàries i davant de la Seguretat Social, en la forma que es determine reglamentàriament. La persona beneficiària podrà autoritzar l'òrgan concedent perquè obtinga directament l'acreditació del compliment de les obligacions tributàries i amb la Seguretat Social a través de les seues xarxes corporatives o mitjançant consulta a les plataformes d'intermediació de dades o altres sistemes electrònics habilitats a aquest efecte.  
f) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable a la persona beneficiària en cada cas, així com quants estats comptables i registres específics siguen exigits, amb la finalitat de garantir l'adequat exercici de les facultats de comprovació i control.  
g) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.  
h) Adoptar les mesures de difusió contingudes en l'apartat 4 de l'article 18 de la Llei 38/2003, de conformitat amb el que s'estableix en l'article 8.1.c de la Llei 19/2013, de 9 de desembre, de transparència, accés a la informació pública i bon govern, i donar l'adequada publicitat a la present subvenció, indicant el seu import, objectiu i beneficiari. La difusió d'aquesta informació es realitzarà preferentment a través del portal web de l'entitat, o bé utilitzant els mitjans electrònics de l'organització, associació o agrupació a la qual puga pertànyer. En cas que no disposen de pàgina web on realitzar aquesta publicitat, podran complir amb aquesta obligació a través del portal que pose a la seua disposició la Generalitat. La persona beneficiària haurà de donar l'adequada publicitat al caràcter públic del finançament de les seues activitats. Per a això en tots els materials que s'utilitzen per a la difusió de les seues activitats haurà de figurar de manera visible el logotip de la Generalitat Valenciana i la Conselleria competent en matèria de cultura, de manera que s'identifique l'origen de la subvenció. El logotip estarà a la disposició de l'entitat beneficiària en la pàgina web d'aquesta conselleria.  
i) Procedir al reintegrament dels fons percebuts en els supòsits contemplats en l'article 37 de la Llei general de subvencions i l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions.  
j) Acreditar amb anterioritat a la concessió de la subvenció, mitjançant declaració responsable, no estar incurs en les prohibicions per a obtindre la condició de beneficiària, establides en l'article 13 de la Llei 38/2003, així com declaració responsable de no ser deutor de la Generalitat per reintegrament de subvencions, de conformitat amb l'article 34.5 de la Llei.  
k) Assumir totes les responsabilitats que es deriven de l'activitat subvencionada, com a titular i promotor d'aquesta, i també assumir el total finançament dels seus costos així com els possibles excessos respecte del pressupost plantejat.  
l) Actuar amb transparència, i promoure-la mitjançant la publicitat i difusió de la informació sobre la seua activitat pública com a òrgan integrant de l'administració local de la Comunitat Valenciana, de conformitat amb l'article 3.1.d de la Llei 1/2022, de 13 d'abril, de transparència i bon govern de la Comunitat Valenciana, especialment a través d'internet, en els termes que estableixen aquesta llei i la Llei 19/2013, de 9 de desembre, de transparència, accés a la informació pública i bon govern. Transitòriament resultarà d'aplicació el capítol I del títol. I «Publicitat Activa» de la Llei 2/2015, de 2 d'abril, de transparència, bon govern i participació ciutadana; i el seu Reglament de desenvolupament aprovat mitjançant Decret 105/2017, de 28 de juliol, del Consell. Tot això de conformitat amb la disposició transitòria 2a de la Llei 1/2022.  
  
  
Sisé. Règim de justificació de la subvenció  
1. L'entitat beneficiària haurà de presentar, davant l'òrgan gestor, l'adequada justificació de la subvenció, de la realització de l'activitat, del compliment de les condicions imposades, i de la consecució dels objectius previstos en l'acte de concessió de la subvenció.  
L'aportació d'aquesta justificació de la despesa acreditativa del compliment de l'activitat s'efectuarà en els següents termes:  
a) En el termini màxim d'un mes a partir de la publicació d'aquesta resolució, l'entitat beneficiària haurà de justificar davant la Direcció General de Cultura i Patrimoni les despeses generades des de l'1 de gener de 2023 fins a la data de publicació de la resolució.  
b) La resta de la justificació es podrà presentar fins al 31 d'octubre de 2023.  
Aquests terminis podran ser ampliats de conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques mitjançant resolució de la persona titular de la Direcció General de Cultura i Patrimoni.  
c) Sense perjudici de l'anterior, per al mes de novembre i el mes de desembre de 2023 es podrà realitzar, prèvia sol·licitud de l'entitat el mes d'octubre, un pagament anticipat de l'import restant de la subvenció, que en cap cas podrà superar el 30 % de la quantia de la subvenció, de conformitat amb l'article 171 de la Llei 1/2015.  
En aquest sentit, la justificació del pagament anticipat del mes de novembre i desembre de 2023, a què fa referència el paràgraf anterior, s'haurà d'efectuar, en cas d'haver sol·licitat pagament anticipat abans del dia 31 de gener de 2024.  
2. En concret, l'entitat beneficiària haurà de presentar un compte justificatiu de la despesa realitzada, que es compondrà dels documents següents:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts  
b) Una memòria econòmica justificativa del cost de les activitats realitzades, que contindrà:  
1r. Una relació classificada i numerada de les despeses de l'activitat, amb identificació de la persona creditora i del document, concepte de la despesa, el seu import, la data d'emissió, la data de pagament, relació de la despesa amb l'activitat subvencionada, percentatge d'imputació de cada factura a la subvenció concedida i import imputat.  
  
2n Les factures o documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d'acord amb la relació anterior. Les factures hauran de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació i hauran de ser emeses dins de l'exercici 2023, i correspondre el període de realització de les despeses subvencionables amb la preparació i l'execució de l'activitat subvencionada.  
Les factures hauran de reflectir amb el suficient detall les prestacions realitzades.  
No podran aportar-se com a justificant de despeses els albarans, les notes de lliurament ni les factures proforma. L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari.  
3r. Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, o, si és el cas, la declaració responsable que no ha rebut altres subvencions o ajudes o ingressos, per a l'actuació objecte d'aquesta subvenció.  
c) Amb la finalitat de poder realitzar l'adequat control, l'entitat beneficiària haurà de presentar declaració responsable que faça constar que tots i cadascun dels documents o factures presentats s'apliquen únicament a la justificació de la subvenció concedida.  
d) Declaració responsable signada per la persona representant legal de l'entitat sobre el compliment de les obligacions establides en la Llei 38/2003, de 17 de novembre, amb expressa indicació que es trobar-se al corrent en el pagament d'obligacions per reintegrament de subvencions.  
  
4. Quant als documents acreditatius dels pagaments a les persones o entitats creditores, com a justificants de pagament s'admetran resguards de transferència (si engloba diverses factures, s'haurà d'aportar relació detallada d'aquestes), així com xecs i pagarés, en els termes següents:  
  
1r Si la forma de pagament és una transferència bancària, aquesta es justificarà mitjançant el resguard de l'ordre de càrrec i haurà de figurar en el concepte de la transferència el número de factura o, en defecte d'això, el concepte abonat.  
2n Si la forma de pagament és el xec o pagaré, el document justificatiu consistirà en un rebut, signat i estampillat per la persona o entitat proveïdora, on haurà d'especificar-se la factura o documentació justificativa de la despesa a la qual correspon el pagament i la seua data, el número i la data del xec o, si és el cas, la del venciment del pagaré, i haurà d'aparéixer, sota la signatura, el nom i el número del NIF de la persona que signa.  
La forma de pagament contemplada en els dos punts anteriors s'acompanyarà de còpia de l'extracte bancari del càrrec en compte corresponent a l'operació justificada.  
4. Així mateix, l'entitat beneficiària haurà d'acreditar, per mitjà de certificació expedida per l'òrgan competent, davant l'òrgan gestor de la subvenció regulada en aquesta resolució, els punts següents:  
a) Que els fons han sigut destinats a realitzar l'activitat per a la qual van ser concedits.  
b) Que la documentació original acreditativa de la despesa realitzada i efectivament pagada es troba en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
  
Seté. Forma de pagament de la subvenció  
El pagament s'efectuarà, per mitjà de transferència al compte bancari de l'entitat beneficiària que aquesta determine, una vegada rebuda la justificació i acreditat que l'entitat es troba al corrent de pagament de les seues obligacions tributàries i davant la Seguretat Social, sense perjudici que es puga sol·licitar un pagament anticipat, de conformitat amb el article anterior.  
En el cas que el compte bancari de l'entitat no estiguera donat d'alta en la Generalitat, o haja de modificar les seues dades, l'entitat haurà de donar d'alta les seues dades a través del sistema PROPER en compliment de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana.  
Huité. Compatibilitat amb altres ajudes i ingressos  
La present subvenció es declara expressament compatible amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense que en cap cas el seu import puga ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
Nové. Minoració i reintegrament de les subvencions  
1. Es produirà la pèrdua del dret al cobrament total o parcial de la subvenció en el supòsit de falta de justificació o la seua presentació extemporània. La justificació parcial per sobre del 75 % de la quantitat atorgada reduirà proporcionalment la subvenció. La justificació parcial per sota del 75 % de la quantitat prevista en la dotació de la línia, implicarà una minoració total de la subvenció i, si escau, el reintegrament d'aquelles quantitats el pagament de les quals s'haja anticipat a sol·licitud del beneficiari.  
En tot cas es garantirà el dret de l'audiència de l'entitat interessada.  
  
2. Tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la concessió, així com al reintegrament de l'excés obtingut sobre el cost de l'activitat subvencionada amb els interessos de demora corresponents des del pagament de la subvenció fins a la data en què s'acorde la procedència del reintegrament, de conformitat amb l'article 37 de la Llei 38/2003, de 17 de novembre, general de subvencions, i l'article 172 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
  
3. L'entitat beneficiària d'aquesta subvenció quedarà sotmesa a les responsabilitats i règim sancionador regulat en el títol IV de la Llei 38/2003, de 17 de novembre, general de subvencions, i el capítol IV, del títol X, de la Llei 1/2015, de 6 de febrer.  
  
Deu. Comprovació de la subvenció  
1. De conformitat amb el que estableix l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la Direcció General de Cultura i Patrimoni efectuarà la comprovació administrativa sobre el 100 % de la documentació presentada en la justificació de la subvenció concedida.  
  
2. La comprovació material de la realització de les activitats es durà a terme d'acord amb el pla de control següent:  
a) Es realitzarà un control administratiu, i de qualitat, sense perjudici del que es pot dur a terme sobre el terreny, a fi de valorar el grau de compliment dels objectius marcats. Per a això s'analitzarà la documentació administrativa aportada pel beneficiari, i se'n comprovarà l'execució, per tal de valorar si s'ajusta al que s'estableix en la resolució, així com la qualitat i idoneïtat. La comprovació es farà a través de la memòria a la qual es fa referència en l'apartat tercer del resolc sisé d'aquesta resolució, amb les inspeccions que es consideren necessàries, vídeos, fotografies geoetiquetades o datades i altres mitjans de prova en format electrònic que garantisquen l'adequada realització de l'activitat subvencionada.  
b) El criteri de selecció de la mostra serà aleatori.  
c) El percentatge mínim d'ajuda que caldrà controlar serà del 20 % del total pagat en aquesta subvenció.  
  
Onze. Règim jurídic aplicable  
Aquesta resolució es regirà pel que preveu la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el seu reglament, en tot el que resulte bàsic, així com per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la mesura en què és un mitjà pel qual s'instrumenta una subvenció. De la mateixa manera, queda fora de l'àmbit d'aplicació de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, per no estar el seu objecte comprés en el dels contractes regulats en aquella.  
  
  
Dotze. Protecció de dades personals  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46060 València. Correu electrònic: fskrstdjdoppahaabwyhvnvj@fkn.fl.  
b) Delegació de Protecció de Dades de la Generalitat. Passeig de l'Albereda, 16. 46257 València. Correu electrònic: dig@xyb.tn.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/va/proc19970  
  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la delegada de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament denominat Ajudes, beques i subvencions, accessible en www.ceice.gva.es/registre-de-tractament-de-dades.  
  
Tretze. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana i durant l'exercici 2023.  
Catorze. Manifestació de conformitat  
1. L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la present resolució de concessió que constitueix les seues bases reguladores, d'acord amb el model que s'inclou com a annex II de la present resolució.  
2. El model de conformitat, degudament emplenat i signat, haurà de presentar-se telemàticament en el portal de la Generalitat, Conselleria d'Educació, Cultura i Esport, dins de l'apartat «Sol·licitud general d'iniciació i tramitació telemàtica de procediments de la Conselleria d'Educació, Cultura i Esport» en l'enllaç següent https://www.gva.es/es/inicio/procedimientos'id\_proc=18251 o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. D'acord amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'haguera emplenat de manera incompleta o no s'hagueren aportat els requisits i documents que s'assenyalen en aquesta base, la persona interessada seria requerida perquè, en un termini de deu dies hàbils, esmenara la falta o aportara els documents preceptius, amb la indicació que, en cas de no fer-ho, se la tindrà per desistida, amb resolució prèvia d'arxivament de l'expedient, que haurà de ser dictada en els termes que preveu l'article 21 de l'esmentada llei, i quedaria sense efecte la concessió de la subvenció, i es perdria, per tant, el dret a la percepció.  
Contra aquesta resolució, que posa fi a la via administrativa, de conformitat amb el que es disposa per l'article 114. c de la Llei 39/2015, d'1 d'octubre, del procediment administratiu comú de les administracions publiques, les persones interessades podran interposar els recursos següents:  
a) Potestativament, recurs de reposició davant el mateix òrgan que la va dictar, en el termini d'un mes, comptat des de l'endemà de la publicació, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions publiques, tenint en compte que no es possible simultaniejar el recurs contenciós administratiu i el potestatiu de reposició.  
b) Directament, recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que consideren oportuna.  
  
València, 31 de maig de 2023.- El secretari autonòmic de Cultura i Esport (p. d. Resolució 13.04.2022; DOGV núm. 9328, de 29.04.2022): Joaquim Enric López Camps.  
  
  
  
ANNEX I  
Activitats  
  
Col·lecció permanent  
A data d'avui, el MACVAC té una col·lecció composta per 751 obres, de les quals 336 estan exposades i 441 a la reserva.  
  
Anàlisi de la col·lecció per gènere  
A la col·lecció del MACVAC hi estan representats 574 artistes.  
149 dones. Tant per cent de dones: 25,96 %  
422 homes. Tant per cent homes 7352 %  
Organismes: 1 017 % (Centre d'holografia)  
Equip: 2 035 %  
La col·lecció està composta per 751 obres.  
Organismes: 2 (Centre d'holografia)  
Equips: 6  
Obra en col·laboració masculines: 3  
Obres en col·laboració mixtes: 2  
No identificades: 2  
Dones: 205  
Homes: 534  
Tant per cent obres de dones: 27,30 %  
Tant per cent obres d'homes: 71,11 %  
  
Activitats i exposicions temporals previstes  
El centelleig del far. Disseny i llum al Museu de Vilafamés, dirigit per Josep Poblet Ventura.  
MACVAC, juliol 2022-gener 2023.  
La mostra tindrà dues parts diferenciades: d'una banda, s'exposaran, a diferents sales del museu, peces de Poblet Ventura, que darrerament està treballant a proporcionar materials típicament durs i angulosos com el ciment, dimensions més orgàniques, pròpies d'altres materials com podria ser el plàstic fos. La majoria (com diu el mateix dissenyador) accepten ser llums, i totes tenen una relació formal entre si. Algunes de les sales del museu albergaran aquestes obres, juntament amb altres de caràcter més dadà, que es visualitzaran en paral·lel a altres del museu. La segona part de l'exposició consistirà en una intervenció lumínica al mateix Museu que modificarà la percepció de les obres que s'hi exposen. És sabut que la llum construeix mons i varia percepcions. En aquesta ocasió, s'al·ludeix al concepte far -fes de llum que fa voltes sobre un eix, que surt d'un punt i recorre les parets de l'habitació a un ritme constant. Podem extrapolar el concepte far al museu en si mateix: els museus d'art en tant que punts de referència de la societat, un punt on sabem que hi ha terra, que ens indica el camí, que és segur, referència sòlida que resisteix les inclemències.  
  
Màter  
MACVAC. Desembre 2022-març 2023.  
Projecte Reset del Consorci de Museus Exposició comissariada per Nerea Bella. 28 i 29 de maig, de 10:30 a 14:00 i de 16.00 a 18.30 hores, Fira d'Artesanes 28 de maig, a les 11.30 hores, Xerrada inaugural 29 de maig, a les 11.00 hores, Chester amb Isabel Barreda Simó, llevadora Exposició: desembre 2022 Un projecte de Nerea Bella García seleccionat a la convocatòria Reset 2021. Tots els esdeveniments tenen lloc al MACVAC, Museu d'Art Contemporani Vicente Aguilera Cerní de Vilafamés. Una fira d'artesanes organitzada pel col·lectiu artístic local Massa pa la Carabassa. A més a més, el dissabte 29 a les 11:30h es va presentar el projecte, anunciant les activitats successives obertes a la participació. Finalment, diumenge a les 11h hi va haver un diàleg en format chester amb la llevadora Isabel Barreda Simó, en què es van veure els paral·lelismes i diferències entre la perspectiva artística-cultural i la sanitària en el camp de la maternitat i, concretament, a el part.  
  
Parlem del Museu de Vilafamés.  
Enregistrament de 7 entrevistes en vídeo a persones que faciliten informació sobre el desenvolupament de l'activitat museística i els objectius fundacionals del Museu de Vilafamés. El projecte, dirigit per Longi Gil, generarà material audiovisual de difusió en forma de píndoles videogràfiques, a més a més d'un documental.  
  
Papers de la memòria.  
Galeria octubre de la Universitat Jaume I. Desembre 2022-gener 2023.  
La Galeria octubre de la Universitat Jaume I de Castelló tanca el cicle expositiu anual amb l'obra de l'artista Pilar Sala Vallejo (Lorca, 1942), autora d'un emocionant treball que té el paper com a protagonista. El títol de la mostra: «Papers de la memòria», que fa un recorregut pels darrers trenta anys de la carrera d'aquesta artista establerta des de fa alguns anys a Alacant. Peces dels anys 90 conviuen amb les seves últimes instal·lacions, algunes firmades aquest mateix 2022. Va ser precisament durant aquella última dècada del segle XX, quan Sala va configurar la seva particular mirada sobre el món, una mirada que ens convida a redescobrir el que ens envolta per arribar a conéixer-nos a nosaltres mateixos. El caràcter investigador de l'artista i la seva particular poètica es reflecteixen en una obra on el paper és la matèria que serveix a l'expressió, un paper que ella mateixa construeix i a través del qual es configuren imatges on la creadora reflexiona sobre una de les seves grans preocupacions: la relació entre la natura, l'art i l'ésser humà. L'exposició porta parella l'edició d'un catàleg amb textos de la comissària Patricia Mir Soria i la investigadora Marta Castanedo, de la Universitat de Salamanca. S'hi traça un perfil biogràfic de l'artista i s'analitzen les claus del discurs de l'exposició.  
Que sembli un accident. Realitat i farsa del franquisme a la transició.  
Galeria octubre de la Universitat Jaume I. Abril 2023-juny 2023.  
Exposició que discorre des de l'etapa franquista fins a la transició, mostrant-ne els aspectes de realitat i farsa, comissariada per Juan M. Marín.  
  
¡A los museos! Con todo y con todas  
MACVAC i UJI. del 20 al 22 de abril de 2023.  
Congrés nacional de Dones a les Arts Visuals (MAV). Aquest congrés internacional busca promoure la reflexió sobre els llocs on es mostra l'art, bé siguen museus o centres expositius, bé espais no necessàriament intramurs on, de manera provisional o permanent, es fa o representa art.  
  
Ella tendía...  
MACVAC. Abril de 2023.  
Performance de LLUNA LLUNERA (Irene Garcia Molina). La performance es basa a estendre - literalment - els èxits acadèmics i artístics d'una dona que amb el seu pas per un escombrari de rentar es converteixen en roba de nadó. Per a aquesta peça es requereix un espai diàfan on situar un estenedor (o alternativament es pot estudiar la possibilitat de penjar cordes al pati).  
  
The Art of resistance.  
Artistes d'Ucraïna davant de la guerra.  
MACVAC. Abril-setembre 2023.  
  
Otras dimensiones  
Edifici Moruno del Port de Castelló. Maig-setembre 2023.  
Exposició col·lectiva amb obres de gran format, comissariada per José Manuel González de la Cuesta.  
La col·lecció César Monzonís al MACVAC.  
MACVAC. Juny-octubre 2023  
Organitzada per Fira MARTE i comissariada per Joan Feliu.  
El MACVAC a la Fira Marte de Castelló  
Dates: 8-11 de juny 2023  
Lloc: Fira Mart de Castelló. Organització: Fira Marte de Castelló.  
Diàlegs de la col·lecció Espai Nivi Collblanc - Museu Vicente Aguilera Cerni  
MACVAC. Setembre- novembre 2023  
Espai Nivi s'ha consolidat com una marca de referència, tant pels seus artistes com per aportacions a la cultura de l'art contemporani, la Galeria ha anat formant una col·lecció d'art amb grans noms nacionals i internacionals com: Myriam Jiménez; Toño Camuñas; Javier Mariscal; Marip Guiennot; Ramon Sanmiquel; Cuqui Guillem; Ramon Roig; Mar vicent; Jorge Usan; Katarina Balunova; Alexandre Mañas; Alexandra Knie; Xesco Mercé; Art Al Quadrat; Manuel Gamonal; Natha Piña; Din Matamoro; Mònica Jover; Ismael Teira; Carmen Puchol; Mariano Poyatos; Juan Ortí; Imma Alianya; Pepe Beas; Laura Silleras; Eduardo Alonso; o Rafael Galindo.  
Exposició: Isabel Oliver.  
MACVAC. Novembre, 2023-març, 2024.  
Bookcrossing  
El Centre Internacional de Documentació Artística de Vilafamés celebra el Dia del Llibre participant al BookCrossing  
  
Artistes de El Rinconet. DIM i La nit dels Museus. Museus, sostenibilitat i benestar  
L'objectiu del Dia Internacional dels Museus (DIM) és conscienciar sobre el fet que els museus són un mitjà important per a l'intercanvi cultural, l'enriquiment de les cultures, així com per al desenvolupament de la comprensió mútua, de la col·laboració i de la pau entre els pobles. Organitzats cada 18 de maig o al voltant d'aquesta data des de fa més de 40 anys, els esdeveniments i les activitats planejats per celebrar el DIM poden durar un dia, un cap de setmana o fins i tot tota la setmana. Els museus contribueixen de manera fonamental al benestar i al desenvolupament sostenible de les nostres comunitats. Com a institucions de confiança i importants fils al nostre teixit social compartit, estan en una posició única per crear un efecte cascada que fomente el canvi positiu. Els museus poden contribuir de moltes maneres a la consecució dels objectius de desenvolupament sostenible: des del suport a l'acció climàtica i el foment de la inclusió, fins a la lluita contra l'aïllament social i la millora de la salut mental.  
  
Jornades Pictòriques a les Coves de Vinromà: el Paisatge com a referent  
Dirigit pel pintor Vicent Varella. L'Ajuntament de les Coves de Vinromà i la Diputació Provincial, intermediant ICONA Cultural i la col·laboració del MACVAC organitzen les Jornades Pictòriques a les Coves de Vinromà. El paisatge com a referent plàstic, en un entorn rural de tranquil·litat i riquesa paisatgística.  
  
Reset. Relectures de gènere i multiculturalitat  
El Consorci de Museus de la Comunitat Valenciana per tal de reforçar el principi d'igualtat en l'àmbit de la cultura i de la creació artística, selecciona dos projectes, un per a cadascun dels museus participants, que ofererisquen una perspectiva de gènere i atenguen la diversitat cultural de les col·leccions del Museu de Belles Arts de València i del Museu d'Art Contemporani Vicente Aguilera Cerni-MACVAC de Vilafamés, amb l'objectiu d'avançar cap a una museologia més inclusiva i crítica.  
Curs Internacional de Guitarra «Memorial Manuel Babiloni»  
Classes diàries, individuals i col·lectives, amb totes les mesures de seguretat necessàries.  
Per a tots els nivells i edats.  
Conservació-Restauració  
Gràcies al conveni subscrit entre el Museu d'Art Contemporani Vicente Aguilera Cerni de Vilafamés MACVAC i el Servei de Restauració de la diputació de Castelló seguim duent a terme diverses actuacions que permeten l'exposició d'obres que no es podien exposar, així com la millora de les condicions d'exposició i emmagatzematge.  
  
  
Condicionament d'obres en exposició  
En línies generals, les intervencions programades consisteixen en l'extracció de la pols acumulada de l'anvers i el revers, la neteja de brutícia adherida de tipus fúngic sobre l'anvers, la revisió de falques, l'aplicació de pegats, l'assentament puntual del color i/o la reintegració cromàtica de llacunes. Es condicionen totes les obres que estan exposades a les exposicions temporals.  
Altres activitats/gestions  
Inventari de la Col·lecció  
Préstecs temporals  
Donacions/Cessions d'obres  
Activitats didàctiques  
Tu i art. L'art i tu  
Es tracta d'un programa enfocat especialment als centres educatius, per això abans de l'inici del curs escolar es va informar a tots els col·legis i instituts públics i privats de la província de Castelló i tots els de les comarques del nord de la província de València les activitats que durant el curs realitzarà el museu, per això se'ls envià via e-mail la informació d'aquestes. De la mateixa manera se us remet a la pàgina web www.macvac.es on apareixen totes les activitats disponibles, la manera de realitzar la reserva i imatges dels tallers d'anys anteriors. L'enviament via e-mail ha estat realitzat per la Conselleria d'Educació i el CIDA.  
  
  
Colors Vius/explore colour mixinng  
En aquest taller barrejaràs colors primaris per obtenir-ne molts més i poder crear la teua obra d'art.  
El monotip és una tècnica d'estampació que us permet crear una obra d'art única.  
  
Anàlisi plàstic d'obres  
En aquest taller analitzaràs una obra que després explicaràs juntament amb els i les integrants del teu grup. Un dia et convertiràs en guia del MACVAC.  
  
Creant en família  
Una visita-taller on els més petits i petites de la casa passaran un dia diferent al MACVAC. Una selecció d'obres del Museu us serà de gran ajuda per a realitzar una creació al taller. Estimular la imaginació i la creativitat de manera amena i divertida és el principal objectiu. A cada activitat, l'educadora explicarà una sèrie de conceptes a partir de les obres triades del Museu. A l'aula didàctica es faran uns tallers on es posarà en pràctica tot allò que s'ha aprés i cada família podrà descobrir què és capaç de crear.  
  
Detectius al MACVAC / Explore the Museum  
Visitar el museu com un o una detectiu. Treballar units per trobar a través de les pistes algunes de les obres de diferents artistes del MACVAC.  
  
Museum Escape  
Estareu tancats en una sala del Museu, de la qual només podreu sortir si trobeu la clau amagada després de resoldre els enigmes que oculten les obres d'art.  
  
Tangram de Ticotica  
Construeix la teua pròpia mascota del MACVAC a partir de peces retallades, afegeix un ull, unes mans de xenilla i… ja tens Ticotica!  
  
Visites guiades  
Amb aquesta activitat es vol apropar el Museu i l'art contemporani al públic. La metodologia aplicada a la visita, sempre dirigida per un educador o educadora del MACVAC, es basa en el diàleg davant l'obra d'art i en la participació activa dels assistents.  
Les visites guiades poden ser tematitzades o adaptades exclusivament a les nostres exposicions temporals.  
  
Tallers per a professorat d'ESO i Batxillerat  
El MACVAC ofereix al professorat d'ESO i Batxillerat (al costat del seu alumnat) la possibilitat de fer tallers específics que es poden significar com un recurs de gran valor en el procés d'ensenyament-aprenentatge.  
A tall d'exemple us plantegem:  
La creació al franquisme: una revisió artisticoliterària des de les obres del Museu de Vilafamés.  
  
L'art cubista  
El Taller de «L'art cubista» està enfocat a donar a conéixer els artistes principals, la tècnica i les maneres d'expressió de l'art cubista a un públic infantil i juvenil d'una manera didàctica i divertida.  
Desenvolupament del Taller: Durant la primera hora del Taller es farà una visita didàctica a les obres d'estil cubista exposades a les sales del MACVAC. Durant aquesta visita s'explicaran els conceptes i les característiques bàsiques del cubisme. Els continguts de l'explicació esmentada s'adequaran a l'edat dels participants. Amb els nens més petits treballarem explicant el cubisme a través de senzilles formes geomètriques amb els alumnes de més edat explicarem des de la importància d'artistes com Juan Gris, Braque, Maria Blanchard o Picasso a les característiques i diferències entre el cubisme analític i sintètic. La segona hora del Taller es realitzarà a les instal·lacions de tallers del MACVAC on l'alumnat, partint d'una de les obres realistes exposades al MACVAC, en realitzarà una reinterpretació amb un estil cubista. Per a realitzar aquesta activitat l'alumnat disposarà de paper de gramatge gruixut, tisores, retallades de premsa, papers variats, cola, llapis, regles, gomes d'esborrar, maquineta i llapis de colors. El taller pràctic implica la possibilitat de tacar-se, per la qual cosa es recomana roba adequada.  
  
  
EstiuArt  
Juliol de 2023  
Dirigit a tota mena de públic a partir de 6 anys i sense límit d'edat.  
Publicacions  
Diferents. Revista de museus  
El Museu d'Art Contemporani Vicente Aguilera Cerni de Vilafamés (Castelló) edita el huité número de Diferents. Revista de museus, publicació de caràcter acadèmic que reflexiona sobre la museologia contemporània.  
  
Catàlegs de les exposicions previstes.  
  
CIDA  
El 2023 el Centre Internacional de Documentació Artística seguirà amb les tasques que són pròpies:  
• Catalogació.  
• Atenció usuaris.  
• Difusió del centre de documentació.  
• Manteniment de la web del museu.  
• Gestió de les xarxes socials del museu.  
• Gestió de les activitats didàctiques i desenvolupament/suport de les mateixes.  
  
A més d'aquestes tasques, el CIDA duu a terme tasques des de 2015.  
• Introducció de contingut a la base de dades de l'inventari del MACVAC.  
• Realització de les cartel·les de les obres del museu.  
• Actualització de dades de contacte i contractes d'artistes.  
• Mailing informatiu als i les artistes.  
• Manteniment de la fototeca de les sales del museu.  
  
  
  
ANNEX II  
MODEL DE CONFORMITAT DE LA SUBVENCIÓ DE CARÀCTER NOMINATIU  
  
1. IDENTIFICACIÓ DE LA SUBVENCIÓ  
  
-Anualitat:  
-Òrgan Gestor:  
-Import:  
-Títol:  
2. ENTITAT BENEFICIÀRIA  
  
-Nom o raó social (\*):  
-Tipus d'entitat:  
-Sigles:  
-NIF:  
-Adreça:  
-Localitat:  
-Província:  
-Telèfon:  
-Correu electrònic:  
-Pàgina web:  
(\*) El nom ha de ser coincident amb el que figura en aquesta resolució  
Dades de la persona representant:  
Nom:  
Cognoms:  
DNI/NIF:  
Càrrec:  
Dispositiu electrònic i/o a l'adreça de correu electrònic per a l'enviament d'avís de notificació electrònica:  
  
3. DECLARACIÓ RESPONSABLE  
  
Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix la present resolució.  
Declare que l'entitat a la qual represente no es troba sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, i cal ressaltar especialment la de no ser deutora per reintegrament de subvencions.  
Declare que totes les dades que figuren en aquest document són certes, i em compromet, en nom de l'entitat, a destinar l'import de la subvenció que es regula i concedeix en aquesta resolució a l'objecte previst.  
  
Data i signatura de la persona representant de l'entitat.  
  
  
  
  
La Conselleria d'Educació, Cultura i Esport és responsable del tractament de les dades personals que es recullen en aquest document i, si és el cas, adjunts al qual acompanyen, i les tractarà per a gestionar l'acceptació de la subvenció concedida. Les persones interessades poden exercitar els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, segons s'indica en la pàgina següent: http://www.gva.es/va/proc19970. Per a més informació consulte el registre d'activitat de tractament anomenat «Ajudes, beques i subvencions» en la següent pàgina web: www.ceice.gva.es/registre-de-tractament-de-dades